Vier dood toe passasier taxibestuurder wurg | Maroela Media
Zinhle Mngomezulu, woordvoerder van die KwaZulu-Natalse padverkeersinspektoraat, het Sondag gesê ooggetuies voer aan 'n passasier het die taxibestuurder aan die keel gegryp, en sy aandag was dus afgetrek van die pad toe die ongeluk plaasgevind het. Dit is nog nie duidelik waarom die passasier die taxibestuurder wou wurg nie.
Chris Botha, woordvoerder van Netcare 911, het ook bevestig pasiënte het aangedui 'n passasier wou die bestuurder wurg net voor die ongeluk plaasgevind het.
Die man wat glo die bestuurder wou wurg, het van die toneel gevlug.
Mngomezulu het gesê die vragmotor was in die stadige baan op pad van Mtubatuba na Durban toe die taxi, op pad van Empangeni na Nseleni met 15 passasiers, dit getref het.
Botha het gesê drie mans, insluitend die taxibestuurder, en 'n vrou is in die ongeluk dood. Paramedici van die provinsiale nooddiens en privaat ambulansdienste het reageer op die oproep.
"Ses passasiers is ernstig beseer en die res het geringe tot matige beserings opgedoen," het Botha bygevoeg. "Die persone is na verskeie hospitale in die gebied geneem."
Die ongeluk het naby Nseleni, ongeveer 20 km noord van Empangeni, plaasgevind.
Antonio · 3 jare gelede
Daar is maar net nie raad vir totale onnoselheid nie. Mens hoop eintlik die sot wat die taxibestuurder gewurg het, het ook maar omgekom. Eish
Jy moet maar weer lees dan sal jy sien dat hy gevlug het.
Nee Piper, moet nie so gou inspring en kommentaar op kommentaar lewer nie. Lees tog wat Antonio gesê het.
Ek sal graag dat Maroela Media terug voering kry oor die een wat die bestuurder gewurg het.Hy behoord 4 moord anklagtes en 10 poging tot moord klagtes teen hom te he.Soek die polisie ooit na hom?Maak in elkgeval nie regtig saak nie!